РЕШЕНИЕ НА КОМИСИЯТА
от 15 май 2007 година
за изменение на Решение 2006/609/ЕО за индикативното разпределение по държави-членки на бюджетните кредити за поети задължения във връзка с цел „европейско териториално сътрудничество“ за периода 2007-2013 г. относно България и Румъния
(нотифицирано под номер C(2007) 2047)
(2007/349/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1083/2006 на Съвета от 11 юли 2006 г. за определянето на общи разпоредби за Европейския регионален фонд, Европейския социален фонд и Кохезионния фонд и за отмяна на Регламент (EO) № 1260/1999 (1), и по-специално член 18, параграф 2 от него,
като има предвид, че:
(1)
С Решение 2006/609/ЕО от 4 август 2006 г. (2) Комисията определи показателното разпределение по държави-членки на бюджетните кредити за поети задължения във връзка с цел „европейско териториално сътрудничество“ за периода 2007-2013 г.
(2)
С присъединяването на България и Румъния индикативните суми на бюджетните кредити за регионите, които са в правото си да се възползват от структурните фондове за цел „европейско териториално сътрудничество“, следва да бъдат определени за тези държави-членки.
(3)
Решение 2006/609/ЕО следва съответно да бъде изменено.
(4)
От съобръжения за яснота и правна сигурност настоящото решение следва да се прилага от датата на присъединяване на България и Румъния,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/609/EО се заменя с приложението към настоящото решение.
Член 2
Настоящото решение се прилага от 1 януари 2007 година.
Член 3
Адресати на настоящото решение са държавите-членки.
Съставено в Брюксел на 15 май 2007 година.